Izak de Vries, Author at LitNet | Page 12 of 12
Izak de Vries het ’n honneurs in skeppende skryfwerk gedoen en toe ’n MA-verhandeling oor André P Brink se Inteendeel. Hy het egter ewe veel geleer by die Universiteit van die Lewe. Op vyftienjarige ouderdom begin hy reeds as joernalis sy kamera- en woordvaardighede kombineer om sakgeld te verdien. Skaamteloos erken hy deesdae die invloed wat talle subredakteurs van verskeie koerante en tydskrifte op hom gehad het. Om dié rede probeer hy deesdae terugploeg deur werkswinkels aan te bied waar ander weer uit sy praktiese ondervinding kan leer. Sy eerste bundel kortverhale, Kom slag ’n bees, verskyn in 1996 en die tweede, Byna liefde, in 2006. Talle kortverhale en verskeie van sy gedigte is reeds gepubliseer in versamelbundels, veral dié wat op die skolemark gerig is. In sy vrye tyd skryf hy graag die goed wat hý wil skryf, neem hy die foto’s wat hý wil neem en spandeer hy tyd met sy gesin. Hy is ook mal oor lees en spandeer soveel tyd as moontlik in die natuur – veral daar waar selfone nie werk nie en kragpunte nie eens ’n gedagte is nie. Om fiks te bly, draf Izak. Hy het reeds die Comrades Marathon agt keer voltooi.
Izak de Vries 2013-04-02 Lapa Uitgewers het op Dinsdag 18 Maart ’n glansgeleentheid vir die media in Pretoria gehou. Gedurende hierdie geleentheid is die 2012-Lekkerlit-prys aan Chanette Paul oorhandig.
US Woordfees: Op die spoor van 'n jeugboekskrywer
Izak de Vries 2013-03-12 Izak de Vries het Donderdag 7 Maart die jeugboekskrywer Nanette van Rooyen gevolg terwyl sy met kinders en onderwysers gepraat het.
Nuwe Stories 2013-onderhoud: Izak de Vries
Gerdus Senekal, Izak de Vries 2013-02-08 Izak de Vries gesels oor die kuns van kortverhale skryf.
LitNet Akademies-resensie-essay: Philida 'n waarskuwing aan die elite
Izak de Vries 2012-11-27 "Waar mense se wense té lank onderdruk word, het jy min nodig om hulle tot aksie te laat oorgaan. Philida se waarskuwing is gerig aan die nuwe politieke en godsdienstige elite: Die onderdruktes is nie almal onnosel nie. Party van hulle gaan leer om néé te sê."
"In Afrikaans het ons romanses, hygromans, lesbiese romans en Karel Schoeman se steriele romans. Daar is talle vorme van seks in ons letterkunde waarin die Afrikaner, die Boerin of die Afrikaanse haarself kan eien."
Toe was SêNet LitNet: Izak de Vries onthou die jaar 1999
Izak de Vries, Naomi Meyer 2012-11-13 "Etienne het met die naam SêNet vorendag gekom en die briewe is toe as SêNet op LitNet aangebied. Daardie briewe het ek geredigeer en gekodeer (met HTML-kodes), en dan het ek hulle vyfuur in die oggend gelaai, want dan was die net stil genoeg. (Dit was in die dae voor ADSL en ek het met bliep-bliep-modum gewerk.)"
Izak de Vries 2012-11-06 "Vóór ek nog mý kopie bekom het, was daar al aspirantskrywers wat my vertel het hoe goed die boek is. Ek het dit intussen gelees en ek beveel dit nou aan vir enige persoon wat in skryf belangstel." Izak de Vries resenseer Die Afrikaanse skryfgids.
Clover Aardklop: Onherroepelik van Gert Vlok Nel bekendgestel
Izak de Vries 2012-09-06 Gert Vlok Nel se nuwe CD word by die Clover Aardklopfees bekendgestel. Hier is besonderhede van die geleentheid en 'n paar foto's van Gert Vlok Nel by 'n onlangse konsert.
Is daar dan gay-kuns ook?
Hennie van Coller, Danie Botha, Izak de Vries 2012-08-20 "Op Woensdag 13 Julie 2012 was daar tydens die Vryfees in Bloemfontein in die kategorie 'Van Rensburg Patoloë Boekefees' ’n bespreking van die onderwerp: '’n Gay kunstenaar: is daar dan gay-kuns ook?' Hiermee dan Danie Botha se teks wat as basis vir die opnames gedien het."
Izak de Vries 2012-05-24 "Dit is veral Cronjé se aandrang dat die ABO ’n ‘white man’s war’ was wat direk ondergrawe word. Op hierdie manier maak sy ook die ABO toeganklik vir die jonger, meer liberale Suid-Afrikaners, maar sy doen dit só dat ek, en my geslag, beter kan verstaan waarom mense soos Piet Cronjé en Ben Viljoen my pa (en sy geslag) se helde was."
LitNet Akademies-resensie-essay: Is Piekniek by Hangklip ’n kriminele oortreding?
Izak de Vries 2012-05-02 Izak de Vries hou sy lyf speurder en ondersoek Kerneels Breytenbach se speurverhaal-sonder-'n-speurder, Piekniek by Hangklip.
LitNet Akademies: In conversation with Jane
Izak de Vries 2012-03-08 Izak de Vries challenges artists to stage parodies of Jane Alexander's Butcher Boys.
Izak de Vries se ses bestes
Izak de Vries 2012-03-01 Izak de Vries is ’n boekliefhebber, pa en amateurfotograaf. Hy is ’n uitgewer van beroep. Verskeie van sy kortverhale is al gepubliseer.
Izak de Vries, Naomi Meyer 2012-02-08 Dit sal in elk geval nie help nie. Die arme bloedjie sal effens verbouereerd “o” sê en steeds geen idee hê waar babas vandaan kom nie. Kinders kan eenvoudig nog nie die emosionele konsep van seks snap as hulle té klein is nie. Ek sal later hierop uitbrei, maar van belang is Babette Cole se ongelooflike kinderboek oor hierdie onderwerp.
Top 11 2011: Boeke
Izak de Vries 2011-12-14 Izak de Vries se Top 11 van 2011